**despre cuvinte**

*Anisoara Iordache*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

în câmpul energetic

generat de creier,

adică în minte,

cuvântul

germinează.

aidoma albinei:

polenizează alt cuvânt,

în formă de floare.

\*

Nichita poetul

avertizează:

"cuvintele pornesc la vânătoare

hăituiesc

sau sunt hăituite"

se metamorfozează

în

dorințe ale inimii.

privit

în oglinda conștiintei,

cuvântul poate fi:

luminos,

întunecat,

de piatră.

plămădit e

din mulțimi infinite

de simțăminte.

\*

organizate în gânduri,

cuvintele modifică

frecvențele cerebrale,

dau visului

alta culoare.

contemplarea

propriilor gânduri

produce tulburare

\*

cuvintele au rădăcini și coroane;

alteori,

sunt păsări cântătoare.

cuvântul scris

ascunde un cod secret de semnalizare.

deschide pe suprafața infinită

a paginii

o poartă spre eternitate

\*

în ochii deschiși

ai poetului

gândul

modelează realitatea.

sinele

acționează ca o forță

de gravitație.

\*

cuvântul-vector

translatat în inimă,

integrează omul

în

conștiința primordială.

rugăciuni fierbinți

pun în mișcare

roata iubirii.

\*

poezia

e un șir nesfârșit de miracole:

omul umbrit

de înțelepciunea

lui Dumnezeu,

simte atingerea harului.

poezia-i

o apă curgătoare;

adâncimea și marginile-s

nemăsurabile.